CELEX: C2007/096/15
Language: da
Date: 2007-04-28 00:00:00
Title: Sag C-295/05: Domstolens dom (Anden Afdeling) af 19. april 2007 — Asociación Nacional de Empresas Forestales (ASEMFO) mod Transformación Agraria SA, Administración del Estado (anmodning om præjudiciel afgørelse fra Tribunal Supremo — Spanien) (Anmodning om præjudiciel afgørelse — formaliteten — artikel 86, stk. 1, EF — selvstændig rækkevidde foreligger ikke — omstændigheder, som gør det muligt for Domstolen at give et brugbart svar på de forelagte spørgsmål — direktiv 92/50/EØF, 93/36/EØF og 93/37/EØF — national lovgivning, der gør det muligt for en offentlig virksomhed efter direkte ordre fra offentlige myndigheder at udføre arbejder uden at være omfattet af fremgangsmåderne for indgåelse af offentlige kontrakter — intern ledelsesstruktur — betingelser — den offentlige myndighed skal udøve en kontrol med en særskilt enhed, der svarer til den, som den fører med sine egne tjenestegrene — den særskilte enhed skal udføre hovedparten af sin virksomhed sammen med den myndighed eller de offentlige myndigheder, som den ejes af)

28.4.2007   
            
            
               DA
            
            
               Den Europæiske Unions Tidende
            
            
               C 96/10
            
         Domstolens dom (Anden Afdeling) af 19. april 2007 — Asociación Nacional de Empresas Forestales (ASEMFO) mod Transformación Agraria SA, Administración del Estado (anmodning om præjudiciel afgørelse fra Tribunal Supremo — Spanien)
   (Sag C-295/05) (1)
   
   (Anmodning om præjudiciel afgørelse - formaliteten - artikel 86, stk. 1, EF - selvstændig rækkevidde foreligger ikke - omstændigheder, som gør det muligt for Domstolen at give et brugbart svar på de forelagte spørgsmål - direktiv 92/50/EØF, 93/36/EØF og 93/37/EØF - national lovgivning, der gør det muligt for en offentlig virksomhed efter direkte ordre fra offentlige myndigheder at udføre arbejder uden at være omfattet af fremgangsmåderne for indgåelse af offentlige kontrakter - intern ledelsesstruktur - betingelser - den offentlige myndighed skal udøve en kontrol med en særskilt enhed, der svarer til den, som den fører med sine egne tjenestegrene - den særskilte enhed skal udføre hovedparten af sin virksomhed sammen med den myndighed eller de offentlige myndigheder, som den ejes af)
   (2007/C 96/15)
   Processprog: spansk
   Den forelæggende ret
   Tribunal Supremo
   Parter i hovedsagen
   
      Sagsøger: Asociación Nacional de Empresas Forestales (ASEMFO)
   
      Sagsøgt: Transformación Agraria SA, Administración del Estado
   Sagens genstand
   Anmodning om præjudiciel afgørelse — Tribunal Supremo — fortolkning af artikel 86, stk. 1, EF og af direktiv 93/36/EØF, 93/37/EØF, 97/52/EF, 2001/78/EF og 2004/18/EF om samordning af fremgangsmåderne ved indgåelse af offentlige vareindkøbskontrakter, offentlige bygge- og anlægskontrakter og offentlige tjenesteydelseskontrakter — foreneligheden af en national lovgivning, hvorved en offentlig virksomhed tildeles en retsstilling, der gør det muligt for den at udføre offentlige arbejder uden at være omfattet af fremgangsmåderne for indgåelse af offentlige kontrakter
   Konklusion
   Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler, Rådets direktiv 93/36/EØF af 14. juni 1993 om samordning af fremgangsmåderne ved offentlige indkøb og Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter er ikke til hinder for en retlig ordning som den, Transformación Agraria SA er omfattet af, som giver selskabet mulighed for som offentlig virksomhed i sin egenskab af særligt operationelt organ og teknisk tjeneste for flere offentlige myndigheder at foretage transaktioner uden at være underkastet den ordning, som er fastsat ved de nævnte direktiver, for så vidt som de pågældende offentlige myndigheder dels udøver en kontrol med den pågældende virksomhed, der svarer til den, som de fører med deres egne tjenestegrene, og for så vidt som en sådan virksomhed dels udfører hovedparten af sin virksomhed med de samme myndigheder.
   
      (1)  EUT C 257 af 15.10.2005.